Hovden skigymnas

Hovden skigymnas (egentlig Hovden vidaregåande skule fra 1991) var en videregående skole på Hovden i Setesdal, etablert i 1990. Fra 2006 ble skolen omgjort til en avdeling av Setesdal vidaregåande skule.

Historie
Fra 1987 var det en filialklasse på Hovden under Valle vidaregåande skule. Klassen het VK2 Reiselivsaktiviteter, og hadde som mål å utdanne aktivitetsledere innen reiselivsnæringen, og da særlig skiinstruktører. 
I 1990 ble Hovden skigymnas etablert, og fra denne enkle begynnelsen vokste Hovden skigymnas til en selvstendig videregående skole med over hundre elever og rundt 20 ansatte.Hovden videregående skole/Hovden skigymnas – litt historikk 

Flere tidligere elever ved Hovden skigymnas har markert seg både nasjonalt og internasjonalt innen langrenn.Hovden skigymnas, Langrenn

I 2006 ble skolen slått sammen med Valle vidaregåande skule og Hornnes vidaregåande skule, til Setesdal vidaregåande skule. Navnet Hovden skigymnas er likevel fortsatt i bruk.

Arkivet
Deler av arkivet etter skolen befinner seg på KUBEN i Arendal. Arkivet omfatter bl.a. møtereferater, journaler, saksarkiv og elevinformasjon.

 Referanser 

 Eksterne lenker 
 Hovden Skigymnas sin hjemmeside
 Setesdal vidaregåande skule sin hjemmeside


Kategori:Videregående skoler i Agder
Kategori:Utdanningsinstitusjoner etablert i 1990
Kategori:Utdanningsinstitusjoner nedlagt i 2006
Kategori:Skoler i Evje og Hornnes
Kategori:Skoler i Bykle
Kategori:Setesdal
Kategori:Arkiv oppbevart ved KUBEN
Kategori:Sport i Bykle